**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL JANINOS GRIGIENĖS SKYRIMO Į KlAIPĖDOS PRANO MAŠIOTO PROGIMNAZIJOS DIREKTORIAUS PAREIGAS“**

**1. Sprendimo projekto esmė, tikslai ir uždaviniai.**

2019 m. gruodžio 3 d. įvyko konkursas Klaipėdos Prano Mašioto progimnazijos direktoriaus pareigoms eiti. Šiuo sprendimo projektu prašome skirti konkursą laimėjusį asmenį Janiną Grigienę į Klaipėdos Prano Mašioto progimnazijos direktoriaus pareigas penkerių metų kadencijai.

**2. Projekto rengimo priežastys ir kuo remiantis parengtas sprendimo projektas.**

Sprendimo projektas parengtas gavus konkursą laimėjusios Janinos Grigienės 2019 m. gruodžio 10d. prašymą Nr. R1-8460 skirti ją nuo 2019 m. gruodžio 31 d. Klaipėdos Prano Mašioto progimnazijos direktore.

Lietuvos Respublikos vietos savivaldos įstatymo 16 straipsnio 2 dalies 21 punkte nurodyta, kad išimtinė savivaldybės tarybos kompetencija yra *savivaldybės mokymo ir auklėjimo (toliau – švietimo) įstaigų vadovų skyrimas į pareigas ir atleidimas iš jų teisės aktų nustatyta tvarka.*

Švietimo įstaigų vadovai skiriami į pareigas penkeriems metams konkurso būdu, savivaldybės tarybos sprendimu. Konkursas organizuojamas vadovaujantis Konkurso valstybinių ir savivaldybių švietimo įstaigų (išskyrus aukštąsias mokyklas) vadovų pareigoms eiti tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 1 d. įsakymu Nr. V-1193 (toliau–Tvarkos aprašas).

Konkurso metu komisija atrenka pretendentą, geriausiai pasirengusį eiti konkrečios švietimo įstaigos vadovo pareigas, pagal Tvarkos apraše pateiktas Vertinimo pastabų lenteles įvertina pretendentus. Pretendentų konkursinį balą sudaro pretendento kompetencijų vertinimo ataskaitos ir konkurso metu surinktų balų suma.

2019 m. gruodžio 3 d. vykusiame konkurse į Klaipėdos Prano Mašioto progimnazijos direktoriaus pareigas Janina Grigienė buvo vienintelė pretendentė. Iš maksimaliai galimų 5 balų komisijos narių skiriama konkursinio balo dalis sudarė 4,94 balo. Janina Grigienė paskelbta laimėjusia konkursą.

**3. Kokių rezultatų laukiama.**

Bus paskirtas Klaipėdos Prano Mašioto progimnazijos vadovas.

**4. Sprendimo projekto rengimo metu gauti specialistų vertinimai.**

Nėra.

**5. Išlaidų sąmatos, skaičiavimai, reikalingi pagrindimai ir paaiškinimai.**

Švietimo įstaigos vadovo darbo užmokestis nustatomas pagal Lietuvos Respublikos valstybės ir savivaldybių įstaigų darbuotojų darbo apmokėjimo įstatymą (toliau Darbo apmokėjimo įstatymas) ir Klaipėdos miesto savivaldybės biudžetinių įstaigų vadovų darbo apmokėjimo sistemos aprašą, patvirtintą Klaipėdos miesto savivaldybės tarybos 2018 m. rugsėjo 27 d. sprendimu Nr. T2- 196 (toliau Aprašas).

Vadovaujantis Darbo apmokėjimo įstatymo 8 straipsnio 2 dalimi, mokyklų vadovų, jų pavaduotojų ugdymui pareiginės algos pastovioji dalis nustatoma pagal Darbo apmokėjimo įstatymo 5 priedo VIII skyrių, atsižvelgiant į mokykloje ugdomų mokinių skaičių, pedagoginio darbo stažą ir veiklos sudėtingumą. Vadovaujantis Aprašo 10. punktu, papildomai atsižvelgiama į vadovavimo tai švietimo įstaigai darbo stažą, vadovavimą švietimo įstaigai su specialiosios mokyklos ar specialiojo ugdymo grupės paskirtimi, įgyvendinamų ugdymo programų skaičių.

Klaipėdos Prano Mašioto progimnazijos ugdomų mokinių skaičius yra 686. Janina Grigienė turi 37 metus pedagoginio darbo stažą, vadovavimo tai švietimo įstaigai darbo stažas yra daugiau kaip 22 metai. Klaipėdos Prano Mašioto progimnazija nėra švietimo įstaiga su specialiosios mokyklos ar specialiojo ugdymo grupės paskirtimi. Ši įstaiga yra švietimo įstaiga, kurioje įgyvendinamos dvi ugdymo programos (pradinio ir pagrindinio). Įstaigos vadovui, nustatant pareiginės algos pastoviosios dalies koeficientą, koeficientas didinamas dėl veiklos sudėtingumo, atsižvelgiant į šiuos kriterijus:

1. švietimo įstaiga yra įgyvendinanti netradicinio ugdymo sampratos elementus – 5procentais;
2. švietimo įstaigoje yra ugdomi (mokomi) 34 vaikai su specialiaisiais poreikiais – 3procentais.

Vadovaujantis Aprašo priedu, pareiginės algos pastoviosios dalies koeficiento dydis – 12,90 (11,94 + 8 proc.) pareiginės algos baziniais dydžiais.

Priėmimo į darbą metu, darbuotojui gali būti nustatoma kintamoji dalis, atsižvelgiant į darbuotojo profesinę kvalifikaciją ir jam keliamus uždavinius. Klaipėdos Prano Mašioto progimnazijos vadovei nustatoma kintamoji dalis – 20 proc. iki jos kasmetinio veiklos vertinimo.

**6. Lėšų poreikis sprendimo įgyvendinimui.**

Nuo 2019 m. gruodžio 31 d. būtų taikomas pareiginės algos pastoviosios dalies koeficientas 12,90 pareiginės algos baziniais dydžiais ir kintamoji dalis – 20 proc. iki jos kaip švietimo įstaigos vadovės kasmetinio veiklos vertinimo.

Metinis įstaigos vadovės darbo užmokesčio fondas sudarytų 33403 Eur su socialinio draudimo įmokomis.

**7. Galimos teigiamos ar neigiamos sprendimo priėmimo pasekmės.**

Teigiamos pasekmės – biudžetinė įstaiga turės vadovą.

PRIDEDAMA:

1. Pretendentų Klaipėdos Prano Mašioto progimnazijos direktoriaus pareigoms eiti konkurso 2019m.gruodžio 3 d. protokolo Nr. ADM-574 išrašas, 1 lapas.
2. Janinos Grigienės 2019 m. gruodžio 10 d. prašymo Nr. R1-8460 kopija, 1 lapas.
3. Teisės aktų išrašas, 4 lapai.

Personalo skyriaus vedėja Inga Gelžinytė-Litinskienė